WORK ขยับขึ้นต่อเนื่อง เรตติ้งดีหนุน กำไรฟื้นตัวน่าประทับใจในรอบ 3 ปี
WORK ขยับขึ้นต่อเนื่อง เรตติ้งดีหนุน กำไรฟื้นตัวน่าประทับใจในรอบ 3 ปีส่วนประเมินอัตรากำไรสุทธิปี 2558 เท่ากับ 10%
9 มิ.ย. 2558

ผู้สื่อข่าวรายงานว่า ราคาหุ้น บริษัท บริษัท เวิร์คพอยท์ เอ็นเทอร์เทนเมนท์จำกัด (มหาชน) หรือ WORK ปิดตลาดรอบเช้าอยู่ที่ 39.00 บาท บวก 2 บาท หรือ 5.41% มูลค่าการซื้อขาย 78.59 ล้านบาท โดยราคาหุ้นเปิดตลาดที่ 37.50 บาท แตะระดับต่ำสุดที่ 37.50 และมีการปรับตัวขึ้นแตะระดับสูงสุดที่ 39.00 บาท
บล. อาร์เอสบี โอเอสเคย์ ระบุในบทวิเคราะห์(9 มิ.ย.)ว่า แนะ “ซื้อเก็งกำไร” ราคาเป้าหมาย 40 บาท โดยเรตติ้ง อัตราค่าโฆษณาและอัตราการใช้สอยพื้นที่ค่าโฆษณา (Utilization) ฟื้นตัวดีขึ้นราว 67% ตั้งแต่ต้นปีทำให้ WORK สามารถบรรลุเป้าได้รวมทั้งงบลงทุนที่ต่ำกว่าคาด
ขณะที่มีการฟื้นตัวอย่างมีนัยสำคัญจากขาดทุนสุทธิที่เกิดขึ้นในไตรมาส 1/58 โดยคาดการเติบโตของกำไรในรอบ 3 ปีน่าประทับใจที่ 191% (CAGR)
ทั้งนี้ บริษัทได้ปรับเป้ายอดรายได้ในรอบปี 2558 ลงเป็น 2.4 พันล้านบาท(เดิม 3 พันล้านบาท) ซึ่งหากอิงอัตราค่าโฆษณาเฉลี่ยที่ 30,000 บาท/นาทีและ utilization rate ที่ 80% WORK ยังคงเป้ารายได้สำหรับช่อง WPTV ปี 2558 ที่ 1.8 พันล้านบาท และปรับเป้ารายได้จากงานอิเวนต์ โรงภาพยนตร์สยามพิฆเนศและธุรกิจผลิตคอนเทนต์เป็ น 600 ล้านบาท ส่วนประเมินอัตรากำไรสุทธิปี 2558 เท่ากับ 10%
 